Legal Document

Category: 37

Text:
8. ΑΝΑΓΚ. ΝΟΜΟΣ υπ’ αριθ. 890 της 31 Ιαν./5 Φεβρ. 1946 Περί καταργήσεως του Α.Ν. 1075/1938 περί μέτρων ασφαλείας του κοινωνικού καθεστώτος κλπ. Άρθρ.1.-1.Ο Α.Ν. 1075 του 1938 «περί μέτρων ασφαλείας του κοινωνικού καθεστώτος και προστασίας των πολιτών» καταργείται. 2.Καταδικαστικαί αποφάσεις εκδοθείσαι δι’ αδικήματα προβλεπόμενα υπό του δια του παρόντος Νόμου καταργουμένου Α.Ν. 1075 του 1938 ως και του Νόμ. 4229 του 1929 και του Α.Ν. 117/1936, πλην του υπό του επομένου άρθρου προβλεπομένου, θεωρούνται κατηργημέναι αιρομένων και πασών των συνεπειών αυτών, εν ουδεμιά δε περιπτώσει αναγράφεται τοιαύτη καταδίκη εις τα εκδιδόμενα πιστοποιητικά ποινικού μητρώου. Άρθρ.2.-1.Όστις επιδιώκει την εφαρμογήν ιδεών εχουσών ως έκδηλον σκοπόν την δια βιαίων μέσων απόσπασιν ή αυτονόμησιν μέρους της επικρατείας ή ενεργεί υπέρ της εφαρμογής αυτών προσηλυτισμόν τιμωρείται με φυλάκισιν τουλάχιστον έξ μηνών. 2.Ως ιδιαιτέρα επιβαρυντική περίπτωσις θεωρείται η εκτέλεσις της πράξεως εν δημοσίω τόπω παρόντων πολλών ή δια του τύπου ή εάν ο προσηλυτισμός ενεργείται δια χρημάτων. 3.Οι κατηγορούμενοι δια το υπό του παρόντος άρθρου προβλεπόμενον αδίκημα δύνανται να προφυλακισθώσιν. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Σελ. 282 281